ເຈົ້າໜ້າທີ່ ໄຄຣເມຍ ປ່ອຍ ຜູ້​​ບັນ​ຊາການ ​ກອງທັບ​ເຮືອ ຢູເຄຣນ ແລ້ວ (ວີດີໂອ/ສະໄລດ໌)
ຖະ​ແຫຼ​ງການ​ສະບັບ​ນຶ່ງ ຂອງ​ປະທາ​ນາທີ​ບໍດີ Oleksandr Turchynov ​ກ່າວ​ວ່າ ພົນ​ເຮືອຕີ Sergei Haiduk ໄດ້ຖືກປ່ອຍ ພ້ອມດ້ວຍຕົວປະກັນ ພົນລະເຮືອນຈຸນຶ່ງ ທີ່ບໍ່ໄດ້ແຈ້ງ ຈຳນວນໃຫ້ຊາບ.
ປະທານາທິບໍດີຊົ່ວຄາວຂອງຢູເຄຣນ ກ່າວວ່າ ຜູ້ບັນຊາການ ທະຫານເຮືອຂອງປະເທດໄດ້ຖືກປ່ອຍແລ້ວ ຫຼັງຈາກກອງ ກຳລັງຣັດເຊຍແລະບັນດາເຈົ້າໜ້າທີ່ໄຄຣເມຍ ໄດ້ເຂົ້າຍຶດ ເອົາກອງບັນຊາການທະຫານເຮືອຢູເຄຣນ ໃນເຂດໄຄຣເມຍນັ້ນ ຖະແຫຼງການສະບັບນຶ່ງ ຂອງປະທານາທີບໍດີ Oleksandr Turchynov ກ່າວວ່າ ພົນເຮືອ ຕີ Sergei Haiduk ໄດ້ຖືກ ປ່ອຍ ພ້ອມດ້ວຍຕົວປະກັນພົນລະເຮືອນຈຸນຶ່ງ ທີ່ບໍ່ໄດ້ແຈ້ງ ຈຳນວນໃຫ້ຊາບ ກຸ່ມດັ່ງກ່າວ ໄດ້ຖືກກັກຂັງໄວ້ ຫຼັງຈາກກອງບັນຊາການ ທະຫານເຮືອຂອງຢູເຄຣນໃນເຂດ ໄຄຣເມຍ ທີ່ເມືອງທ່າ Sevastopol ໄດ້ຖືກຍຶດ ໃນວັນພຸດວານນີ້ແລ້ວ ລາຍງານຂ່າວ ແຈ້ງໃຫ້ຊາບວ່າ ພວກທະຫານບ້ານທີ່ນິຍົມຣັດເຊຍ ທີ່ເອີ້ນຕົນເອງວ່າ ກຳລັງປ້ອງກັນຕົວຂອງເຂດໄຄຣເມຍນັ້ນ ແມ່ນເປັນຜູ້ຢູ່ເບື້ອງຫຼັງ ໃນການເຂົ້າຍຶດ ກອງບັນຊາການຄັ້ງນີ້ ແຕ່ຖະແຫຼງການຂອງປະທານາທິບໍດີ Turchynov ຊີ້ໃຫ້ເຫັນວ່າ ກອງກຳລັງຂອງຣັດເຊຍກໍແມ່ນມີສ່ວນພົວພັນນຳດ້ວຍ ການເຂົ້າຍຶດກອງບັນຊາການທະຫານເຮືອຊຶ່ງບໍ່ໄດ້ມີການຕ້ານຢັນຈາກທະຫານຢູເຄຣນ ໃນຄັ້ງນີ້ ໄດ້ມີຂຶ້ນນຶ່ງມື້ ຫຼັງຈາກທີ່ທາງກຸງມົສກູໄດ້ລົງນາມໃນສົນທິສັນຍາກັບເຈົ້າໜ້າທີ່ ທ້ອງຖິ່ນ ທີ່ເຮັດໃຫ້ເຂດໄຄຣເມຍ ເປັນພາກສ່ວນນຶ່ງຂອງຣັດເຊຍ ເຂດໄຄຣເມຍໄດ້ ປ່ອນບັດ ແຍກຕົວອອກຈາກຢູເຄຣນແລະເຂົ້າຮ່ວມກັບຣັດເຊຍ ໃນການລົງປະຊາມະຕິ ເມື່ອວັນອາ ທິດແລ້ວ ທີ່ສະຫະລັດແລະສະຫະພາບຢູໂຣບ ປະກາດວ່າ ຜິດກົດໝາຍນັ້ນ ໃນວັນພຸດວານນີ້ ຫົວໜ້າຮັກສາຄວາມປອດໄພຂອງຢູເຄຣນ ໄດ້ກ່າວວ່າ ຢູເຄຣນໄດ້ ຮ່າງແຜນການ ທີ່ຈະຍົກຍ້າຍທະຫານຂອງຕົນ ທີ່ມີຈຳນວນບໍ່ຫຼາຍປານໃດນັ້ນ ອອກຈາກ ແຫຼມ ໄຄຣເມຍ ຊຶ່ງໝາຍເຖິງການຍອມສູນເສຍການຄວບຄຸມທາງທະຫານຢູ່ເຂດດັ່ງກ່າວ